Ir svarīgi pieminēt, ka vislabākie apstākļi kafijas audzēšanai ir ekvatora tuvumā, tāpēc to valstu skaits, kurās var atrast kafijas plantācijas, ir ļoti ierobežots. Šo apgabalu sauc par “kafijas jostu”. Tomēr augsnes un klimata īpatnību dēļ vietējie lauksaimnieki mēdz izvēlēties šķirnes kurs dod visvairāk ražas, (pasaulē ir aptuveni 150 Arabica veidi, Robusta - apmēram 50). Šī iemesla dēļ kafija katrā reģionā ir ļoti atšķirīga. Piemēram, kafijai, kas iegūta no dažādiem Amerikas reģioniem, parasti ir diezgan universāla garša. Lielākajai daļai no tām ir maz skābuma, (augļainuma), dominējošās garšas ir riekstainas, ir iespējams sajust nelielu rūgtumu, ziedu aromātus. Ir svarīgi arī pieminēt, ka lielākā daļa visas pasaules kafijas tiek audzēta Brazīlijā, tāpēc no Brazīlijas iegūtā kafija tiek uzskatīta par klasisku garšas standartu.
Kafija kura ir augusi Āfrikas reģionos ir vairāk augļaina, tās garša var būt viegli skāba vai spēcīgi skāba. Šī kafija ir vidēja stipruma, tāpēc tā ir iecienīta kafijas ekspertu vidū. Garšu bagātākā kafija no šī reģiona ierasti nāk no Etiopijas, tāpēc, lai iepazītos ar šī reģiona garšām, izvēlieties kafiju no šīs valsts.
Tikmēr kafija kuras augšanas vieta ir Āzija ierasti ir "vissmagākā". Kad šī kafija ir pagatavota, tai ir tumša, intensīva krāsa un pēcgarša ir jūtama vēl ilgu laiku. Dominējošās notis - šokolāde, garšvielas, un iespējams pat sajust augsnes un koka aromātus. Piemēram, Sumatra reģiona kafijai, tās augšanas reģiona ietekmē un īpašās vietējās apstrādes dēļ, tai gandrīz nemaz nav jūtams skābums. Brūnā cukurā, kanēļa un karameles pēcgaršas var būt sajūtamas šajā kafijā. Ja priekšroku dodat klasiskai kafijas garšai - kafija, kas audzēta Sumatrā, var kļūt par jūsu sākumpunktu kvalitatīvas kafijas iepazīšanas ceļojumā.